**IV. Rámcový učebný plán**

**Primárne vzdelávanie - ISCED 1**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Ročník | | 1. roč. | | 2. roč. | | 3. roč. | | 4. roč. | | spolu | |
| Vzdelávacia oblasť | Predmet | **ŠVP** | **ŠkVP** | **ŠVP** | **ŠVP** | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** |
| **Jazyk**  **a komunikácia** | slovenský jazyk  a  literatúra | 9 | 1 | 8 | 2 | 7 | 1 | 7 | 1 | 31 | 5 |
| prvý cudzí jazyk |  |  |  | 1 | 3 |  | 3 |  | 6 | 1 |
| **Matematika**  **a práca s informáciami** | matematika | 4 |  | 4 |  | 4 |  | 4 |  | 16 |  |
| informatika |  |  |  |  | 1 |  | 1 |  | 2 |  |
| **Človek**  **a príroda** | prvouka | 1 | 1 | 2 |  |  |  |  |  | 3 | 1 |
| prírodoveda |  |  |  |  | 1 | 1 | 2 |  | 3 | 1 |
| **Človek**  **a spoločnosť** | vlastiveda |  |  |  |  | 1 |  | 2 |  | 3 |  |
| **Človek**  **a hodnoty** | náboženská/  etická výchova | 1 |  | 1 |  | 1 |  | 1 |  | 4 |  |
| **Človek**  **a svet práce** | pracovné vyučovanie |  |  |  |  | 1 |  | 1 |  | 2 |  |
| **Umenie**  **a kultúra** | hudobná výchova | 1 |  | 1 |  | 1 |  | 1 |  | 4 |  |
| výtvarná výchova | 2 |  | 2 |  | 1 |  | 1 |  | 6 |  |
| **Zdravie a pohyb** | telesná a športová výchova | 2 |  | 2 |  | 2 |  | 2 |  | 8 |  |
| Spolu povinná časť (štátom určený základ) | | **20** | | **20** | | **23** | | **25** | | **88** | |
| **Disponibilné hodiny** (voliteľné - podľa podmienok a potrieb školy) | | **2** | | **3** | | **2** | | **1** | | **8** | |
| **Spolu za stupeň vzdelania ISCED 1**  (povinná časť + disponibilné hodiny) | | **22** | | **23** | | **25** | | **26** | | **96** | |

**Poznámky k učebnému plánu**

Tabuľka učebného plánu je zostavená tak, aby bolo možné porovnať **štátny vzdelávací program** – ďalej ŠVP (povinné štátom určené minimum) a **školský vzdelávací program** – ďalej ŠkVP (disponibilné hodiny).

* Štátny vzdelávací program je vyznačený žltou a školský vzdelávací program

zelenou farbou.

* Pri zostavovaní učebného plánu ŠkVP sme zohľadňovali:
* súlad so ŠVP a jeho pokyny,
* potreby a požiadavky súčasnej doby,
* ciele vzdelávania podľa ŠkVP,
* výsledky analýzy dosiahnutých úspechov a pretrvávajúcich nedostatkov

práce školy,

* materiálne podmienky, organizačné a personálne možnosti školy.
* Vzdelávaciu oblasť ***Jazyk a komunikácia*** sme v 1., 3. a 4. ročníku posilnili o 1 hodinu týždenne, v 2. ročníku o 2 hodiny týždenne v predmete **slovenský jazyk a literatúra**. Predmet sa bude vyučovať v 1. a 2. ročníku v časovej dotácii 10 hodín týždenne, v 3. a 4. ročníku 8 hodín týždenne. Posilnenie časovej dotácie je rovnomerne rozdelené v 1. ročníku na rozvoj všetkých komunikačných zručností a ich následné využitie v praktických činnostiach. Rozprávanie s dôrazom na správnu výslovnosť hlások a slov, rozvoj aktívneho počúvania, zvládnutie techniky čítania a na písanie správnych tvarov písmen. V 2., 3. a 4. ročníku je časová dotácia zameraná na rozvoj všetkých komunikačných zručností, na využitie poznatkov o jazykovom systéme a  o pravopisných pravidlách v praktických činnostiach a na rozvoj čitateľskej gramotnosti.
* Vo vzdelávacej oblasti ***Človek a príroda*** sme hodinovú dotáciu predmetu **prvouka** v 1. ročníku posilnili o 1 hodinu týždenne a bude sa vyučovať v rozsahu 2 hodiny týždenne. Obsah a rozsah učiva bude nezmenený, získaná časová dotácia sa využije na podporu praktického uplatňovania a uvedomovania si kompetencií v bezprostrednom okolí dieťaťa (rodina, trieda, škola, obec). Časovú dotáciu predmetu **prírodoveda** sme zvýšili v 3. ročníku o 1 vyučovaciu hodinu týždenne, aby žiaci mali dostatok času na skúmanie situácií a javov vo svojom najbližšom okolí tak, aby sami získali nové poznanie, ktoré je funkčne začlenené v ich aktuálnom systéme vedomostí, aby si mohli utriediť nové poznatky a  využívať ich v bežnom živote s ohľadom na pozitívny vplyv na životné prostredie. Rovnomerne je dotácia rozdelená na rozvoj prírodovednej gramotnosti v tematických celkoch Rastliny a huby, Prírodné spoločenstvá, Človek, Živočíchy, Neživá príroda a skúmanie prírodných javov.
* Vzdelávaciu oblasť ***Jazyk a komunikácia*** sme posilnili v 2. ročníku o 1 hodinu týždenne v predmete **anglický jazyk**. V druhom ročníku chceme pozornosť zamerať na motiváciu k učeniu sa cudzieho jazyka, vystaviť žiakov cudziemu jazyku prostredníctvom audio-orálneho výcviku zábavnou a hravou formou. Počas druhého a tretieho ročníka chceme tak dosiahnuť vzdelávací štandard daný štátom na konci 3. ročníka.